
เริ่มประชุมเวลา  13.00 น.
เมื่อที่ประชุมพร้อม  สมาชิกสภาเข้าร่วมประชุม  จำนวน  14  คน  ครบองค์ประชุม  ได้เรียนเชิญ ประธานสภาฯ  จุดธูปเทียนบูชาพระรัตนตรัย และถวายความเคารพแด่สมเด็จพระเจ้าอยู่หัวมหา
วชิราลงกรณบดินทรเทพยวรางกูร  พร้อมผู้ร่วมประชุมและเริ่มประชุมตามระเบียบวาระการประชุม 
ดังนี้
ระเบียบวาระที่  1  			เรื่องที่ประธานแจ้งให้ที่ประชุมทราบ
ประธานสภา				- ไม่มี-
ระเบียบวาระที่  2			เรื่องรับรองรายงานการประชุมสภาครั้งที่ผ่านมา (ประชุมสภา					สมัยสามัญ สมัยที่  4  ครั้งที่ 2 ประจำปี พ.ศ.2560  เมื่อ 					วันที่  20  พฤศจิกายน   2560
ประธานสภา	ถามที่ประชุม  มีสมาชิกสภาฯท่านใดจะแก้ไขเพิ่มเติม ข้อความรายละเอียดในบันทึกรายการประชุมบ้างหรือไม่  
เลขานุการสภา	แจ้งแก้ไขข้อความในรายงานการประชุม หน้าที่ 4 บรรทัดที่ 3 ข้อความเดิม นายประพาส  เทพี  ส.อบต. หมู่ที่ 4 เป็นกรรมการแปรญัตติคนที่ 3 เป็น ข้อความใหม่ นายวิลาศ  พรหมวันรัตน์ ส.อบต. หมู่ที่ 9 เป็นกรรมการแปรญัตติ คนที่ 3
มติที่ประชุม	- ที่ประชุมไม่มีการขอแก้ไขเพิ่มเติมรายงานการประชุมสภาสมัยสามัญ สมัยที่  4 ครั้งที่ 2  ประจำปี พ.ศ. 2560   เมื่อวันที่  20 พฤศจิกายน  2560  ถือว่าที่ประชุมรับรองรายงานการประชุม	 
ระเบียบวาระที่ 3  	เรื่อง ญัตติเสนอเพื่อพิจารณา 
· ร่างข้อบัญญัติองค์การบริหารส่วนตำบลแก้วแสน เรื่องงบประมาณรายจ่ายประจำปีงบประมาณ  พ.ศ.2561 วาระที่ 2  ขั้นแปรญัตติ และวาระที่ 3 ขั้นลงมติ(เห็นชอบให้ตราเป็นข้อบัญญัติฯ)
ประธานสภา				เชิญ ประธานกรรมการแปรญัตติครับ
นายสมยศ  ธรฤทธิ์			เรียนท่านประธานสภา  กระผมนายสมยศ  ธรฤทธิ์   ส.อบต.					หมู่ที่ 5  ในฐานะประธานกรรมการแปรญัตติได้มีการประชุม					คณะกรรมการแปรญัตติ ครั้งที่ 2/2560  เมื่อวันที่ 24  						พฤศจิกายน พ.ศ.2560  ณ  ห้องประชุมองค์การบริหารส่วน					ตำบลแก้วแสน เพื่อพิจารณาคำแปรญัตติ มีกรรมการแปรญัตติ					เข้าร่วมประชุมครบทั้ง 3 ท่านคือ คุณประพาส เทพี ส.อบต.
					หมู่ที่ 4  คุณวิลาศ  พรหมวันรัตน์ ส.อบต.หมู่ที่ 9 และผมนาย					สมยศ  ธรฤทธิ์  ส.อบต.หมู่ที่ 5 มีผู้เข้าร่วมประชุม นายคนึง  
					ชูพงศ์ นายกองค์การบริหารส่วน	ตำบลแก้วแสน นายณรงค์  					อินทรทัต รองนายกองค์การบริหารส่วนตำบลแก้วแสน  นาย					ธงชัย  กล่อมสุข เลขานุการนายก  นางแฉล้ม   ศิลปวิสุทธิ์  					ปลัดอบต.แก้วแสน  นายอนันต์  	ชำนาญกิจ  ส.อบต.หมู่ที่ 10 					และนายสุชาติ  แก้วประสม  ส.อบต.หมู่ที่ 7 เริ่มประชุมเวลา
	10.00 น. ระเบียบวาระที่ 1 เรื่องประธานแจ้งให้ที่ประชุมทราบ –ไม่มี- ระเบียบวาระที่ 2 รับรองรายงานการประชุมครั้งที่แล้ว มติที่ประชุม  รับรองรายงานการประชุมครั้งที่แล้ว ระเบียบวาระที่ 3  เรื่องเสนอเพื่อพิจารณา -การพิจารณาแปรญัตติร่างข้อบัญญัติงบประมาณรายจ่ายประจำปีงบประมาณ พ.ศ.2561 ตามที่สภาองค์การบริหารส่วนตำบลแก้วแสน ได้กำหนดระยะเวลารับคำเสนอแปรญัตติจากสมาชิกสภาที่มิได้เป็นกรรมการแปรญัตติ  ตั้งแต่วันที่  21-23  พฤศจิกายน พ.ศ.2560  เวลา 08.30-16.30 น. นั้นปรากฏว่าไม่มีผู้เสนอคำแปรญัตติ  ดังนั้นในวันนี้จึงเป็นการพิจารณาคำแปรญัตติของกรรมการแปรญัตติ เท่านั้น  จึงให้คณะกรรมการตรวจสอบและพิจารณาร่างข้อบัญญัติงบประมาณรายจ่ายประจำปีงบประมาณ พ.ศ.2561 ว่าจะแปรญัตติในประเด็นใดบ้าง	กรรมการแปรญัตติได้พิจารณาโดยละเอียดแล้วเห็นว่าร่าง
	ข้อบัญญัติงบประมาณรายจ่ายประจำปีงบประมาณ พ.ศ.2561 ในแต่ละรายการมีความเหมาะสม สมบูรณ์ทุกประการ  จึงมีมติเห็นชอบให้คงไว้ซึ่งร่างเดิม ไม่มีการแปรญัตติในรายการใดๆ    ระเบียบวาระที่ 4 เรื่องอื่นๆ –ไม่มี- ปิดประชุมเวลา 12.00 น.นายประพาส  เทพี เลขานุการกรรมการ ผู้จดบันทึกการประชุม
ประธานสภา	ในวาระที่ 2 ขั้นแปรญัตติ ไม่มีการแปรญัตติจึงไม่มีการพิจารณาในวาระที่ 2 และเมื่อที่ประชุมพร้อมผมขอมติที่ประชุมในวาระที่ 3 ขั้นลงมติให้ตราเป็นร่างข้อบัญญัติงบประมาณรายจ่ายประจำปีงบประมาณ พ.ศ.2561
มติที่ประชุม	-เห็นชอบให้ตราเป็นร่างข้อบัญญัติงบประมาณฯ 11 เสียง
	-ไม่เห็นชอบให้ตราเป็นร่างข้อบัญญัติงบประมาณฯ –ไม่มี-
	- งดออกเสียง  3 เสียง
					(จำนวนสมาชิกสภาในห้องประชุม  14  ท่าน)
ประธานสภา				สรุปว่ามติที่ประชุมสภา
	-เห็นชอบให้ตราเป็นร่างข้อบัญญัติงบประมาณฯ 11 เสียง
	-ไม่เห็นชอบให้ตราเป็นร่างข้อบัญญัติงบประมาณฯ –ไม่มี-
	- งดออกเสียง  3 เสียง
					(จำนวนสมาชิกสภาในห้องประชุม  14  ท่าน)
ระเบียบวาระที่ 4			เรื่องอื่น ๆ
ประธานสภา				มีสมาชิกสภาท่านใดมีเรื่องอื่นๆ ที่จะแจ้งให้ที่ประชุมทราบบ้าง					เชิญครับ
นายธงชัย  กล่อมสุข			เรียนท่านประธานสภา กระผมนายธงชัย  กล่อมสุข เลขานุการ					นายก มีเรื่องจะขอความร่วมมือท่านสมาชิกสภาทุกท่านกรณีมี					ผู้สูงอายุหรือผู้พิการซึ่งรับเบี้ยยังชีพหรือเงินสงเคราะห์ หาก					เสียชีวิตขอความกรุณาแจ้งให้ อบต.ทราบด้วยน่ะครับ
นายสมยศ  ธรฤทธิ์			เรียนท่านประธานสภา  กระผมนายสมยศ  ธรฤทธิ์   ส.อบต.					หมู่ที่ 5 มีเรื่องจะขอปรึกษาหารือในที่ประชุม กรณีน้ำท่วม					ข้ามถนนสายข้าง อบต.- ถนน 41  โดยทาง อบต.ได้เข้าไป					ดำเนินการขุดลอกทางระบายน้ำแล้วแต่มีปัญหากับเจ้าของที่					ไม่ให้ขุด ทำให้ดำเนินการได้ไม่แล้วเสร็จ น้ำท่วมพืชผลของ					ประชาชนบริเวณแถวนั้นครับ ผมจึงขอหารือว่าจะทำอย่างไร					ได้บ้างครับ		
นายกอบต.	เรียนท่านประธานสภา และสมาชิกสภาอบต.แก้วแสนทุกท่าน
					กระผม นายคนึง   ชูพงศ์ นายกองค์การบริหารส่วนตำบล
					แก้วแสน  ขออนุญาตตอบข้อซักถามของท่านสมาชิกในเรื่อง					ทางระบายน้ำถนนสายข้าง อบต.-ถนนสาย 41 โดยอบต.ได้ทำ					หนังสือแจ้งไปยังบริษัทเจ้าของที่ดิน 2 เรื่องด้วยกันคือ 1.เรื่อง					ฝังท่อระบายน้ำสูงกว่าทางระบายน้ำข้างถนนทำให้น้ำขังบริเวณ					เหนือถนนสาย 41 2.กรณีถมดินแล้วดินไหลลงมาอุดตันท่อ					ระบายน้ำทำให้น้ำไม่สามารถไหลระบายไปได้ โดยครั้งแรกได้					ประสานไปยังผู้รับผิดชอบซึ่งได้แจ้งให้ผมดำเนินการไปก่อนแล้ว					จะจ่ายเงินให้ภายหลัง รอบหลังได้ติดต่อประสานไปอีกครั้งและ					ได้มาพูดคุยกันที่ อบต. เจ้าของบริษัทแจ้งว่าแนวที่ดินตาม						เอกสารสิทธิติดกับแนวถนนคอนกรีต แต่ทางอบต.ยืนยันว่าได้					กันที่ไว้แล้วให้ร่วมกันแก้ปัญหา ติดต่อหลังสุดยังเงียบอยู่แต่แจ้ง					ให้ผมดำเนินการไปก่อนจะมาเสียค่าใช้จ่ายให้ภายหลังแต่ผม					คาดว่าอาจต้องเสียค่าใช้จ่ายเองประมาณ 1,600 บาท แต่ผม					จะติดต่อไปอีกรอบหากไม่คืบหน้าจะให้ท่านสมาชิกร่วมกับ					ผู้บริหารร้องไปยังศูนย์ดำรงธรรมอำเภอนาบอนให้ทางฝ่าย					ปกครองมาร่วมด้วย  หากอำเภอแจ้งว่าเป็นอำนาจหน้าที่ของ					อบต. ผมจะใช้งบกลางกรณีฉุกเฉินไปขุดลอกแก้ปัญหาให้ เป็น					เรื่องที่แก้ยากประชาชนตำหนิมามากเป็นเรื่องคาบเกี่ยวของ					ถนนสาธารณะกับของเอกชน ข้อเท็จจริงแล้วเจ้าของที่ดินเป็น					บริษัทขนาดใหญ่เมื่อมาดำเนินการในท้องที่ใดอย่าสร้างปัญหา					ให้ชุมชนก็พยายามแก้ปัญหาครับ
					-ขอขอบคุณเพื่อนสมาชิกสภาฯในการให้ความเห็นชอบร่าง					ข้อบัญญัติงบประมาณรายจ่ายประจำปี 2561 ซึ่งล่าช้ามามาก 					มาจากประเด็นการตีความของท้องถิ่นอำเภอนาบอนและป.					อาวุโสอำเภอนาบอนและผมได้ทำหนังสือให้ตอบในประเด็นข้อ					กฎหมายในเรื่องแผนฯที่ใช้เป็นกรอบในการจัดทำข้อบัญญัติ					งบประมาณ และได้ตอบมาไม่ใช่ในประเด็นข้อกฎหมายแต่ตอบ					ในประเด็นคำนิยาม  คุณลักษณะ   แต่สรุปแล้วท้องถิ่นอำเภอ					นาบอน กับป.อาวุโสยืนยันว่าท้องถิ่นต้องทำข้อบัญญัติ						งบประมาณให้ตรงกับแผนฯ 100% แต่สุดท้ายข้อบัญญัติของ					อบต.นาบอน ซึ่งสภายืนยันตามร่างเดิม ได้ส่งให้ผวจ.พิจารณา					ซึ่งฝ่ายกฎหมายของจังหวัด สำนักงานท้องถิ่นจังหวัดได้วินิจฉัย					และผวจ.สั่งการให้นายอำเภอนาบอนลงนามอนุมัติ ก็สรุปได้ว่า					การจัดทำข้อบัญญัติงบประมาณให้ใช้แผนฯเป็นกรอบ						เหมือนเดิมตามที่ผ่านมา  ปัจจุบันท้องถิ่นอำเภอนาบอนได้ย้าย					ไปอำเภอบางขันและท้องถิ่นอำเภอพิปูนได้ย้ายมาอำเภอนาบอน 					ซึ่งก่อนมาอำเภอนาบอนได้ไปอยู่บางขันมาประมาณ 1 เดือน
					ในเรื่องข้อบัญญัติงบประมาณผมได้พูดคุยกับท่านแล้วไม่น่าจะมี					ปัญหา ก็ให้รวบรวมจัดส่งให้อำเภอเพื่อพิจารณาอนุมัติ						ประกาศใช้ต่อไป โดยเฉพาะงบกลางกรณีฉุกเฉิน และงบวัสดุ					ต่างๆ ที่ต้องดูแลประชาชน
					-เมื่อวันที่  20- 22 มีการประชุมสมาคม อบต.แห่งประเทศ					ไทย วาระนี้มีนายกวิรัตน์   ไกรรัตน์ หรือนายกช้าง นายกอบต.					กะไหล อำเภอตะกั่วทุ่ง จังหวัดพังงา  เป็นนายกสมาคมอบต.					แห่งประเทศไทย ซึ่งเป็นคนใต้  ได้มีการประชุมที่โรงแรมป่าตอง					รีสอร์ท  จังหวัดภูเก็ตมีเรื่องสำคัญที่สุด คือเรื่องการเลือกตั้ง					ท้องถิ่นและการยุบรวมท้องถิ่นก็เป็นข้อยุติคือมีการใช้ร่างของ					สมาชิกสภาปฏิรูป เป็นอันแน่นอนว่าต้องมีการควบรวม โดยการ					จัดตั้งคณะกรรมการควบรวมระดับอำเภอ ใช้เกณฑ์ ประชากร					ไม่เกิน 7,000 คนและรายได้ที่ไม่รวมเงินอุดหนุนทั่วไปไม่น้อย					กว่า 20  ล้านบาท หากเกณฑ์หนึ่งเกณฑ์ใดตกก็ต้องยุบรวม					สำหรับอบต.แก้วแสน ประชากรเกิน 7,000  คน แต่รายได้ไม่					รวมเงินอุดหนุนปีงบประมาณ 2560 คือ 19,975,903 บาท 					ไม่ทราบว่าหากมีการยุบรวมในปี 2561  ก็ต้องใช้ฐานของปี 					2560 ซึ่งมีความคาบเกี่ยวกัน แต่มีข้อกฎหมายในเรื่อง						เจตนารมณ์ ของประชาชนในพื้นที่ว่าจะใช้วิธีการอย่างไรเป็น					ตัวกำหนดแต่ตามกฎหมายหากใช้เกณฑ์ 2 เกณฑ์เป็น						ตัวกำหนด ประชากรผ่านแต่รายได้ขาดไปนิดหน่อยหากเป็น					คำสั่งคสช.ก็ต้องดำเนินการไปตามนั้น แต่หากใช้มติอย่างอื่นก็					คงไม่อยากให้มีการยุบรวม ก็เป็นเรื่องความคืบหน้าของท้องถิ่น  					ส่วนเรื่องการเลือกตั้งก็แน่นอนว่าจะเลือกตั้ง กทม. เมืองพัทยา  					อบจ. และเทศบาลขนาดใหญ่ ส่วนท้องถิ่นระดับ อบต.ต้อง					ดำเนินการเรื่องควบรวมให้เสร็จก่อน คาดว่าประมาณ ปีกว่าๆ 					ก็เป็นข่าวล่าสุดครับ
นายสุชาติ  แก้วประสม			เรียนท่านประธานสภา ผมนายสุชาติ  แก้วประสม ส.อบต.หมู่ที่ 					7  มีเรื่องแจ้งประชาชนเดือดร้อนระหว่างหมู่ที่ 7,10 กรณีท่อ					ระบายน้ำถนนสายควนยูง-ปลายยวน ชำรุด  อันตรายกับผู้ใช้					เส้นทาง และบ้านนายประเสริฐ อ่อนเกตุพล  บ้านไร่ยาว จะ					แก้ไขปัญหาอย่างไรให้รีบดำเนินการครับ	
นายกอบต.	เรียนท่านประธานสภา และสมาชิกสภาอบต.แก้วแสนทุกท่าน
					กระผม นายคนึง   ชูพงศ์ นายกองค์การบริหารส่วนตำบล
					แก้วแสน ประเด็นความเดือดร้อน ถนนสายควนยูง-ปลายยวน 					หมู่ที่ 7  ท่อระบายน้ำทรุด เพราะท่อระบายน้ำที่ดำเนินการ					เมื่อก่อนมีปัญหาหลายอย่าง เช่น การวางไม่ได้ระดับ ไม่อยู่ใน					แนวระบายน้ำ และใช้แรงงานคนในการดำเนินการ  มีการทรุด					และหล่น ก็มีการแก้ไปปัญหาเรื่องการทรุดคอสะพานของหมู่ที่ 					5 ไปแล้ว  สำหรับหมู่ที่ 7 หากแก้ปัญหาโดยการวางท่อระบาย					น้ำใหม่ตามแบบเดิมก็อยู่ในศักยภาพที่ อบต.ดำเนินการได้						ประมาณ 5-6  หมื่น อาจใช้งบกลางกรณีฉุกเฉิน  หรืองานจ้าง					เหมาในหมวดค่าที่ดินและสิ่งก่อสร้าง แต่ตอนนี้ได้ทำหนังสือไป					ถึงอำเภอในฐานะกำกับดูแลที่เกินศักยภาพ ป.อาวุโสได้มาดู					สถานที่ หากมีงบนอกเหนือจากท้องถิ่นจะมาดำเนินการให้หาก					ไม่มาดำเนินการให้ท้องถิ่นก็ต้องดำเนินการแก้ปัญหาเองแต่ต้อง					รอฝนแล้ง และได้นำป้ายเตือนไปวางไว้เพื่อเตือนให้ระมัดระวัง 					ก็ฝากประชาสัมพันธ์ด้วยครับ ตอนนี้รอข้อบัญญัติงบประมาณ					ประกาศใช้ ครับจะดำเนินการโดยเร็วที่สุด  ถนนก็ยังผ่านได้ แต่					บริเวณถนนสายปลายยวน โคกหญ้าคา ผ่านไม่ได้ตอนนี้ แต่เป็น					ถนนสายรองไม่ใช่สายหลักประชาชนทราบดีก็จะเลี่ยงใช้เส้นทาง					ได้ครับ
ประธานสภาฯ	ไม่ทราบว่ามีสมาชิกท่านใด  มีเรื่องอื่น ๆ อีกหรือไม่ เชิญครับ
	หาก สมาชิกไม่มีเรื่องอื่น ๆ แล้วผม ขอบคุณท่านสมาชิกสภาทุกท่านที่เข้าร่วมประชุมในวันนี้ และขอปิดการประชุมครับ
	ปิดการประชุมเวลา   13.40  น.


					ลงชื่อ................................................................... ผู้จดบันทึก
					                  (นางแฉล้ม    ศิลปวิสุทธิ์)
    เลขานุการสภา  อบต.แก้วแสน

ความเห็นของคณะกรรมการตรวจรายงานการประชุม
[bookmark: _GoBack]			ด้วยคณะกรรมการตรวจสอบรายงานการประชุม  ได้ตรวจรายงานการประชุมแล้ว  เห็นว่าการจดบันทึกรายงานการประชุม  สมัยสามัญ  สมัยที่  4  ครั้ง  3  ประจำปี  2560  ในวันที่  28  พฤศจิกายน   2560  
			มีมติเห็นว่า  การบันทึกรายงานการประชุม  ที่เลขานุการสภาฯ  ได้บันทึกไว้  มีเนื้อหาถูกต้อง  ครบถ้วนสมบูรณ์ทุกประการ	
					ลงชื่อ................................................. 
                                                              (นายประพาส     เทพี)
					ประธานกรรมการตรวจรายงานการประชุม

					ลงชื่อ................................................
					          (นายศรสิทธิ์   โกศล)
                                                     กรรมการตรวจรายงานการประชุม

					ลงชื่อ................................................
					          (นายสมยศ    ธรฤทธิ์)
				   เลขานุการคณะกรรมการตรวจรายงานการประชุม

-มติที่ประชุมสภาองค์การบริหารส่วนตำบลแก้วแสนมีมติรับรองรายงานการประชุมจากการประชุมสภา สมัยแรก ประจำปี พ.ศ.2561  ครั้งที่  1  เมื่อวันที่  2  กุมภาพันธ์   2561
			
        ลงชื่อ...................................................................ผู้ตรวจบันทึก
     (นางจำเป็น   วุฒิศักดิ์)
					  รองประธานสภาองค์การบริหารส่วนตำบลแก้วแสน
















